
	Targedau
	Yr hyn rwyf wedi’i wneud yn yr aseiniad hwn.

	Targed 1
	Parhau i ystyried safbwyntiau gwahanol er mwyn cyfoethogi'r ysgrifennu academaidd.

	Rwyf wedi ystyried safbyntiau gwahanol, yn ogystal â syniadau o ran sut byddwn i’n gwneud pethau’n wahanol.

	Targed 2
	Ymgysylltu ag ystod o lenyddiaeth academaidd, yn arbennig erthyglau o gofnodolion addysgol. 

	Rwyf wedi edrych ar lenyddiaeth pwrpasol sydd yn cefnogi syniadaeth Cynllun Datblygu’r Ysgol. Rwyf wedi edrych lenyddiaeth sydd yn ddibynadwy ac yn cyfrannu at y drafodaeth.



Teitl yr Aseiniad:- Elfen 2:
Sut mae ysgol yn datblygu un
agwedd ar ei Chynllun Datblygu
Ysgol: adroddiad sy’n
adfyfyrio’n feirniadol ar y camau
gweithredu, yr effaith a’r sylfaen
dystiolaeth

Yn y dasg hon, rhaid oedd edrych ar Gynllun Datblygu Ysgol ac yna edrych ar un elfen benodol ohonno. Rwyf hefyd am adfyfyrio’n feirniadol ar y camau gweithredu, yr effaith a’r sylfaen dystiolaeth y Cynllun Datblygu Ysgol. I gadw canllawiau BERA (2018) rwyf am gadw enw’r ysgol yn anhysbys.
Rwyf wedi penderfynu i ganolbwyntio ar y flaenoriaeth o “Paratoi ar gyfer y rhaglen trawsnewid ADY” gan ganolbwyntio ar yr elfen “Cynllun a Strwythur ar gyfer gweithredu’r Côd Newydd yn ei le ac yn weithredol” yn benodol gan ei fod yn rhywbeth sydd o ddiddorbeb i mi wybod mwy amdano.
Lleolir yr ysgol yn Ngorllewin Cymru, yn agos at arfordir Ceredigion. Yn ôl Adroddiad Estyn (2017), y ffigyrau diweddaraf yw fod tua 24% o ddisgyblion a’r prydiau ysgol am ddim 31% ar y gofrestr ADY. Mae tua 29% yn dod o gartrefi Cymraeg. 
Mae ardal yr ysgol yn cael eu nodi fel “ardal difreintiedig” yn ôl Llywodraeth Cymru, felly mae’r ysgol am gau’r bwlch rhwng dysgwyr breintiedig a di-breintiedig. I helpu gyda hyn, mae’n cydweithio gyda nifer o bartneriaethau.
Mae hi’n ysgol arloesol hefyd, sef ei bod yn gweithio gyda Llywodraeth Cymru ac ysgolion eraill i sicrhau datblygiadau sydd yn ymwneud â dysgu proffesiynol.
Yn gyntaf, mae’n bwysig i ni ystyried beth yw Cynllun Datblygu Ysgol, sef system sydd yn adfyfyrio perfformiad ac adolygu cynnydd. Pwrpas y Cynllun Datblygu Ysgol yw ei fod yn nodi y camau sydd rhaid i’r ysgol eu cymryd i sicrhau gwelliannau i’r dysgwyr (School development plans, 2014  tud. 3). Hefyd dywed y ddogfen ei fod yn cael ei lywio gan hunanarfarniad i edrych ar eu perfformiad a chael data cyd-destunol, ac mae hefyd yn cynnwys blaenoriaethau byr neu hir dymor.
Mae’n bwysig nodi mai’r disgwyr yw pwysigrwydd yr holl gynllun. Pwysleisia (School Development Planning, 2020) fod angen i’r blaenoriaethau, prif fesurau, adnoddau, y canlyniadau a thargedau yn cael eu nodi yn glir a syml. Mae’n bwysig i gofio nid yw pawb sydd yn gwireddu’r Cynllun Datblygu ynghylwn â myd addysg o ddydd i ddydd, megis y llywodraethwyr neu bartneriaid yr ysgol gan fod swyddi eraill ganddynt hefyd. 
Yn amlwg, wrth ystyried y Cynllun Datblygu Ysgol, datblygiad y plentyn sydd wrth wraidd pob datblygiad a greir. Un damcaniaethwr sydd yn edrych ar ddatblygiad yr unigolyn yw Skinner (1904-1990) (Shrestha 2017), gan iddo edrych ar fel rydym yn ymateb ac ymddwyn yng ngwahanol sefyllfaoedd. Pwysleisia Vygotsky y “Parth Datblygiad Procsimol” a’r syniad o sgaffaldio arfer i’r disgyblion (Williams, 2020). Gellir dadlau ein bod ni yn sgaffaldio arfer dda drwy’r amser o fewn yr ysgol megis cynnig arferion gwell i addysgu neu cynnal prosiectau, dangos i lywodraethwyr newydd rhediad yr ysgol a chynnig arbenigedd am bwynt neu elfen benodol.
Rhaid ystyried pwynt Estyn​ (2020 tud 81) yn esbonio’r rhinweddau o fod yn ysgol gymunedol, gan “..cydnabod potensial ymgysylltu â theuluoedd a’r gymuned o ran helpu plant i lwyddo”.
Ar wefan (Datblygu gweledigaeth ar gyfer dylunio cwricwlwm - Hwb, 2020) noda rinweddau sydd yn bwysig wrth i ysgolion baratoi i llunio eu cwricwlwm yn barod ar gyfer 2022 (Cwricwlwm i Gymru 2020). I mi, gwelaf yn bwysig i gofio’r rhinweddau yma pan yn llunio Cynllun Datblygu Ysgol hefyd gan gofio “Beth y dylem ei ddysgu a pham? Sut y dylem ei ddysgu?Sut y bydd hyn yn cefnogi ein dysgwyr i gyflawni'r pedwar diben?”. I mi, mae’r cwestiynau yma’n dangos fod rheswm tu ôl i bob peth, ac nid oes dim byd yn cael eu wneud heb reswm.
Mae sawl rinwedd pwysig mae’n rhaid cadw mewn cof pan yn cynllunio’r Cynllun Datblygu Ysgol megis hyd y flaenoriaeth ac oes angen sawl cyfle i asesu neu adolygu? Hefyd, ydy’r flaenoriaeth yn cael ei weithredu fel ysgol gyfan neu o fewn cyfnod allweddol?;Ac oes angen adnoddau a ble mae’r ysgol arni ar hyn o bryd a ble maent eisiau cyrraedd? Mae’r pethau yma yn bwysig i gofio, ac yn medru bod yn sail i lunio cynllun llwyddiannus.
Wrth edrych ar yr elfen rwyf wedi dewis sydd yn edrych yn benodol ar ddisgyblion Anghenion Dysgu Ychwanegol, ystyriwn fod sawl damcaniaethwr wedi sicrhau fod y disgyblion hynny yn medru datblygu ar raddfa eu hun. Gwelwn fod Montessori (1870-1952) wedi datbygu dulliau addysgu strwythuredig ac adnoddau synhwyraidd i gynorthwyo plant ag anawsterau dysgu (Jennings a James,2017 tud 78) a Kolb (Jennings a James,2017.tud 70) yn datblygu model cylched sydd yn amlygu proses dysgu uniongyrchol. Mae hyn dim ond yn cyfiawnhau yr elfen targedwn sef fod y rheiny sydd ar y gofrestr Anghenion Dysgu Ychwanegol gyda addysg o ansawdd da, ac fel mae blaenoriaeth yr ysgol yn dangos i mi, fod eu haddysg yn bwysig iddynt. Yn amlwg, mae’r proffil un tudalen sydd gan ddisgyblion ADY yn wahanol iawn i bob disgybl, felly’n cael eu danlinellu yn syniadaeth Kolb (2017.tud 70), ond cyfiawnheir y flaenoriaeth fod yr ysgol yn edrych am ffyrdd i gynnwys y disgyblion a fod yr holl staff yn deall eu anghenion.
Gellir dadlau fod yr ysgol yn medru cydweithio gydag asiantau a phartneriaethau y gymuned i sicrhau’r addysg gorau ar gyfer y plentyn ADY megis therapydd iaith a lleferydd neu fudiadau’r sir. I hyrwyddo datblygiad, byddai pethau fel lleihau sain yn y cefndir,ciwiau gweledol a defnyddio Makaton yn medru helpu’r disgybl (Meggit 2006 tud.149). Mae sicrhau cyfleoledd gwahanol i blentyn ag ADY i ddatblygu ar eu lleferydd yn hynod o bwysig, yn ogystal a chael cyfleoedd i ddod i adnabod pobl y gymuned. Noda (Burke, 2021) fod rhai rhieni o blant ADY yn betrusgar i raglenni wrth iddynt ddim medru bod yn rhan o bob gweirthgaredd. Yr hyn sydd yn dda i weld o’r ysgol rwyf i’n edrych arni, yw fod y disgyblion ADY yn cael eu cynnwys ym mhob rhan o fywyd yr ysgol. Mae ei bod wedi baratoi ar gyfer y côd newydd yn dangos y cynhwysiant sydd ganddynt o’r disgyblion.

Dengys ddogfen y Llywodraeth y gylchred a’r camau sydd yn cael ei weithredu i godi safonau ac i wella deilliannau dysgwyr (School development plans 2014). Yn gyntaf rydych yn cael y weledigaeth, yna yn gweithredu’r camau sef Hunanwerthuso (dadansoddi data), Cynllunio Strategol (cynnwys rhanddeiliaid), Gwneud gwelliant/gweithredu (cynnwys rhanddeiliaid) ac adolygu effaith (dadansoddi data). Mae hwn yn broses sydd yn gontiniwm, ac bob tro’n cael ei weithredu o fewn yr ysgol.
Un o’r elfennau pwysig rhaid ystyried wrth edrych ar Cynllun Datblygu’r Ysgol yw hunanwerthuso. Gallwch edrych ar yr elfennau gweithredir yn dda ac wedi cael eu cwblhau o fewn yr amser, neu rhai sydd angen edrych arno eto a’i ddatblygu ymhellach. Noda (Loewen, 2020) ein bod ni fel athrawon o hyd yn annog i’n disgyblion hunanwerthuso ar eu gwaith. Felly mae modelu da’n golygu i ni ddangos fod athrawon yn gwneud yr un peth wrth i lawer o fusnesau annog dysgu gydol oes. Mae’r feddylfryd yn cael eu danlinellu gyda Cwricwlwm i Gymru (2020), wrth creu cwricwlwm sydd yn annog ein disgyblion i ddysgu gydol eu hoes. Mae’n bwysig hefyd i ddangos ein bod yn gwerthuso’n gyson ar y cynllun, gan fu pobl yn medru gweld fod yr ysgol yn gwneud gwelliannau.
Oherwydd Covid 19, efallai nid oedd ambell flaenoriaeth wedi cael ei gwblhau i’w potensial mwyaf. Felly rhaid cadw’r syniad yma mewn cof pan yn ystyried hunanwerthuso ar y blaenoriaethau, gan feddwl fod llawer o bethau allan o ddwylo’r ysgol oherwydd y cyfyngiadau cyfnod clo. Bydd y blaenoriaethau sydd heb gael eu cwblhau’n llawn yn medru symud ymlaen i’r flwyddyn nesaf.
Mae’n bwysig iawn ystyried y data cyfan pan yn edrych ar Cynllun Datblygu Ysgol. Gall y data gynnwys y nifer y disgyblion ar brydiau ysgol am ddim, faint sydd yn dod o gartrefi Cymraeg, nifer o ddisgyblion ADY neu faint o gyllid sydd gan yr ysgol i wireddu ar y flaenoriaeth hwnnw. Noda (BBC Bitesize, 2021) mai un o fuddion casglu data yw eich bod yn medru adnabod fod problem neu fod rhywbeth o’i le yn rhywle neu i weld fod elfen yn llwyddiant.Hefyd rydych yn gallu pennu targedau byr neu hir dymor. Yn achos yr aseiniad hon, mae data’n medru gweud i ni barhau ar yr un flaenoriaeth neu eu newid ar gyfer y flwyddyn nesaf oherwydd ei llwyddiant.
Credaf fod y Cynllun Datblygu Ysgol rwyf innau wedi edrych arni yn edrych a dadansoddi’r data yn gyson, gan barhau i feddwl am weithdrefnau fydd yn codi safonau’r disgyblion a helpu lles y disgyblion.
Wrth ymchwilio ar Gynllun Datblygu yr ysgol hon, gwelwn eu bod yn cynnwys y rhanddeiliaid mewn amrywiaeth o weledigaethau sydd gan yr ysgol. Enghraifft fyddai eu bod yn rhan o ddigwyddiadau pontio’r ysgol neu yn cymryd rhan mewn awdit i gyfoethogi’r ddarpariaeth megis sesiynau cyfoethogi’r cwricwlwm. Mae (Pennod Davies, James a Ryder 2017, tud.130) yn nodi fod 
..gosod yr “ysgol yn ei chymuned” yn agwedd holl bwysig o waith unrhyw athro. Nid adeilad ar ei ben ei hun yw ysgol heb gyswllt â’r fro leol na’r byd mawr o’i cwmpas. 
Pwysleisia bwysigrwydd cynnwys rhieni a’r gymuned ynghlwm i fywyd ysgol, gan iddo alluogi cefnogaeth gwych a syniadau newydd i ddatblygiad yr ysgol mewn nifer o wahanol ffyrdd.Gellir dadlau mai’r rhieni sydd yn adnabod y plant orau, felly wrth derbyn eu mewnbwn mae’n sicrhau fod y disgyblion yn derbyn profiadau maent wir yn mwynhau hefyd. 
Pan yn cynllunio’r Cynllun Datblygu mae’n bwysig cofio i fod yn strategol. Manteision o weithio’r ffordd yma yw i fod yn rhagweithiol, yn cynyddu effeithiolrwydd gweithredol ynghylch pwyntiau eraill (Ong, 2015). Mae’n bwysig ystyried ei fod yn glir fel bod pawb ynghlwm yn ymwybodol beth sydd angen gwneud i wireddu ar y nodau penderfynwyd.
Mae’n bwysig iawn mesur effaith y gweithdrefnau. Ydy’r disgyblion wedi eu gweld y gweithrdrefnau’n fuddiol ac wedi gweld yn fanteisiol o ymweliadau er enghraifft. Pwysleisia (Why you should measure social impact - SSE, n.d.) fod profi effaith yn medru dangos i’r rhanddeiliaid fod beth mae’n sefydliad (yr ysgol yn ein hachos ni) yn eu wneud yn gwneud gwahaniaeth neu beidio. Mae hefyd yn medru galluogi i’r sefydliad wella effaith drwy nodi cryfderau a gwendidau’r gweithdrefnau. 
Mae’r Cynllun Datblygu Ysgol benodol i mi edrych arni yn parhau i feddwl am effaith y dysgu ar y disgyblion. Gellir dadlau fod pawb yn y gymdeithas yn cyfrannu at addysg y disgyblion, gan cyn y pandemig roeddent yn gweithio’n agos gyda siopau’r ardal, asiantaethau lleol er enghraifft.

Fel pob ysgol yng Nghymru eleni, anodd oedd wedi bod i wireddu ar nifer o’r blaenoriaethau oherwydd y sefyllfa gyda Covid 19. Ond yn y sefyllfa hon, credaf eu bod wedi “Paratoi ar gyfer y rhaglen trawsnewid ADY” gan ganolbwyntio ar yr elfen “Cynllun a Strwythur ar gyfer gweithredu’r Côd Newydd yn ei le ac yn weithredol” serch hynny. Mae sicrhau fod ganddynt gôd newydd yn eu lle’n barod ac eu bod yn edrych i’r dyfodol ac eisiau fod yn barod er lles y disgyblion ar gyfer y newidiad. Mae’n dangos i mi fod yr ysgol am ddod yn gyfarwydd â’r gweithdrefnau yma, ac mae hyn yn rhoi amser i holl staff yr ysgol ymgyfarwyddo gyda’r côd newydd.
Mae’n anodd cwmpasu gwneud pethau’n wahanol gan nid wyf wedi medru gweld y gweithdrefnau ar waith yn iawn oherwydd y pandemig. Un peth gallant fod wedi cynllunio arno oedd datblygu ar y flaenoriaeth o ddatblygu’r ddarpariaeth lles. Yn y cyfnod ohonni, mae lles yn un o’r pethau pwysicaf mae angen i ni ganolbwyntio yn enwedig gan fu cyfnod o ddysgu o adref, ac ddim yn medru gweld y disgyblion o ddydd i ddydd ar lawr y dosbarth am gyfnod hir. Mae sesiynau lles wedi ei hamseri ar eu hamserlenni yn wythnosol, a da yw hynny. Pwysleisia’r erthygl (Wise up- prioritising wellbeing in schools, n.d.) fod plant yn gwario 7,800 awr yn yr ysgol,felly mae’n bwysig fod yr awyrgylch ddosbarth yn annog lles da ac yn gallu adnabod ymddygiad neu drallod meddyliol. Dyma’r flaenoriaeth byddwn i’n bersonol yn canolbwyntio arni am gyfnod hir, gan fod Covid 19 wedi effeithio arnom ni i gyd yn wahanol, gan uwcholeuo problemau efallai ni feddyliwn amdano cyn y cyfnod clo. Byddai gwneud gweithgareddau hwylus sydd yn cynnwys y syniadaeth o les yn helpu i wella eu hiechyd a lles, fel y gwersi gwnes i ar leoliad addysgu. Gwnes roi mewnbwn o lles a chyfle iddynt siarad yn rhydd am eu teimladau, fel i fod yn ffrind da a dod yn ymwybodol o’r byd o’u cwmpas. 
Ar gyfer y flaenoriaeth “Paratoi ar gyfer y rhaglen trawsnewid ADY” fel nodwyd eisioes credaf maent ar flaen y gâd ar gyfer gweithredu’r côd newydd. Noda Ryder (2013, tud.25) gan ddweud “Dylid sicrhau y caiff anghenion y disgyblion hyn eu diwallu fel eu bod yn cael yr un cyfleoedd i ddysgu a datblygu i’w llawn botensial â gweddill eu cyfoedion.” Yn bendant mae’r ysgol hon yn gwneud hynny, gan sicrhau fod y profiadau mae’r dosbarthiadau’n derbyn yn medru sicrhau fod pawb yn gallu cymryd rhan o fewn yr amryw o weithgareddau.
Mae’r ysgol o hyd yn meddwl am anghenion y disgyblion a chodi eu safonau wrth edrych ar wella eu sgiliau llythrennedd, rhifedd, cymhwysedd digidol a lles. Gwneir hyn wrth ddefnyddio rhaglen benodol gan ganolbwyntio ar grŵp o ddisgyblion. Er fod hyn yn syniad da, credaf fyddai sicrhau fod yn holl ddisgyblion yn mynychu’r rhaglen wedi bod yn fwy defnyddiol. Yn enwedig oherwydd bu cyfnod hir o ddysgu o adref, efallai fod llawer ohonynt heb ddatblygu ar ambell elfen o’r cwricwlwm ac felly byddai pawb yn buddio o fynychu’r rhaglen i wella eu safonau.
I gloi, yr hyn rwyf wedi dysgu mwyaf allan o ymchwilio a dadansoddi Cynllun Datblygu’r Ysgol yw pa mor bwysig yw hi i esblygu a newid arfer. Mae’r cyfnod clo wedi dangos i ni i gyd y pwysigrwydd o fod yn hyblyg, a bod yn barod i’r heriau sydd yn ein gwynebu. Mae’r Cynllun Datblygu Ysgol wedi dangos pwysigrwydd o fod ar flaen y gâd gan baratoi ar gyfer y côd newydd ADY. Credaf fod hyn yn syniad gall bob ysgol wireddu, gan ei fod yn bwysig fod pob ysgol yn dod yn ymwybodol o’r côd fydd yn dod i fodolaeth cyn bo hir. 
Ystyriwn hyd hyn oed ymhellach ar bwysigrwydd gwella safonau, paratoi a bod yn barod i Gwricwlwm i Gymru (2020) er lles ein disgyblion. Rhaid ein bod ni fel athrawon hunan werthuso ein arfer, dadansoddi data’n gyson i sicrhau gwelliant, cynnwys rhanddeiliaid yn y gweithdrefnau, cynllunio yn strategol a mesur effaith i sicrhau yr addysgu gorau posib ar gyfer y disgyblion.

